 WASANII wa muziki wa Bongo Fleva, Vanessa Mdee(pichani) na Rayvanny wametajwa kwenye orodha ya wasanii watakaotumbuiza kwenye tamasha kubwa la Essence Festival nchini Marekani linalotarajiwa kufanyika Julai 4-7 mwaka huu.Wasanii wengine wa Afrika watakaotumbuiza ni Sauti Sol kutoka nchini Kenya, Davido kutoka Nigeria na Nasty C kutoka nchini Afrika Kusini. Wengine kutoka nje ya Afrika ni Miss Elliot, Mary J.Blidge, Nas, H.E.R, Teyana Taylor, Pharrell Williams. Tamasha ya Essence Fest lilianzishwa na jarida la Essence mwaka 1995 likiwa na lengo la kuwapa nguvu wanawake wenye asili ya rangi nyeusi kusherekea tamaduni na muziki wa watu wenye asili ya Afrika nchini Marekani.